Joriy yilning 7 oyida respublika bo‘yicha 3592 nafar tazyiq va zo‘ravonlikdan jabrlangan xotin-qizlarga himoya orderlari berildi. Mahalla va oilani qo‘llab-quvvatlash vazirligi xabariga ko‘ra, bu «Xotin-qizlarni tazyiq va zo‘ravonlikdan himoya qilish to‘g‘risida»gi qonun, Vazirlar Mahkamasining «Xotin-qizlarni tazyiq va zo‘ravonlikdan himoya qilish tizimini takomillashtirish chora-tadbirlari to‘g‘risida»gi qaroriga asosan amalga oshirildi. Vazirlik ma’lumotida aytilishicha, himoya orderlari hududlar kesimida quyidagicha berilgan: Qoraqalpog‘iston Respublikasi -119 nafar; Andijon - 196 nafar;   Buxoro - 319 nafar;   Jizzax - 116 nafar;   Qashqadaryo - 403 nafar;   Navoiy -178 nafar;   Namangan - 160 Nafar;   Samarqand - 201 nafar;   Sirdaryo - 110 nafar;   Surxondaryo - 121 nafar;   Toshkent viloyati - 355 nafar;   Xorazm -193 nafar;   Farg‘ona - 313 nafar;   Toshkent shahar - 808 nafar.